மீன்பிடிப்புத் துறையானது வளர்ந்து வரும் ஒரு தொழில் துறையாகும். ஆயினும், மீன் வளங்கள் குறைந்து வருவதால் உலகெங்கிலும் மீன்பிடித் தொழில் இறங்கு முகமாகவே உள்ளது. உலகம் முழுவதும் வலுவூட்டுப் பெற வேண்டியதான ஒரு எதிர்காலத்தினையே இத்தொழிற்துறை எதிர்நோக்கியுள்ளது. இத்துறை சுயமான தாங்குதிறன் பெறும் வரையிலும் இவ்வாறு செய்ய நேரும். இருப்பினும், மீன்பிடிக் கப்பல்களுக்கு வலுவூட்டுவது என்பதானது உணர்கருவிகள், ஒலிபரப்பான்கள் மற்றும் சொனார்கள் ஆகிய மின்னணுப் பொருட்களை நுட்பம் மிகுந்த மீன்பிடிக் கப்பல்களில் பொருத்துவதை ஈடுபடுத்தும். வரலாற்று ரீதியாக, மீன்களைக் கண்டுபிடித்து அறுவடை செய்ய மீனவர்கள் பல்வேறு நுட்பங்களைப் பயன்படுத்தி வந்துள்ளனர். இருப்பினும், இவற்றில் மிகவும் முக்கியமானதாக ஒலியிய நுட்பம் இருந்து வந்துள்ளது. நவீன வர்த்தக மீன் தொழிற்துறைக்கு இதுவே பின்னணியில் ஊக்குவிப்பாக உள்ளது.

ஒலி அலைகள் நீரில் செல்வதை விட மாறுபட்ட வகையில் மீன்களின் ஊடே செல்லும். காரணம், ஒரு மீனின் காற்று நிரம்பிய நீந்து சவ்வுப்பை கடல்நீரிலிருந்து வேறுபட்ட அடர்த்தி கொண்டுள்ளது. இந்த அடர்த்தி வேறுபாடுகளினால், பட்டெறியும் ஒலி கொண்டு மீன் வளத்தினைக் கண்டறிய இயலும். ஒலியிய நுட்பமானது இத்துறைக்கு மிகப் பொருத்தமானதாகும். காரணம், காற்றினூடே செல்வதை விட விரைவாகவும், அதிகத் தொலைவாகவும் நீரினூடே ஒலி அலைகள் செல்லும். இன்று, வணிக மீன்பிடிக் கலன்கள், மீன் வளத்தைக் கண்டறிய முற்றிலும் இத்தகைய ஒலியிய சொனார்கள் மற்றும் ஒலிப்பான் ஆகியவற்றையே சார்ந்துள்ளன. மீனவர்கள் நீரின் ஆழம், அடிப்பகுதியில் உள்ள மட்டக்கோடு மற்று கீழ்ப்பகுதியின் அமைப்பு முறை ஆகியவற்றைக் கண்டறிய செயல்படும் சொனார், எதிரொலி ஒலிப்பான் நுட்பம் ஆகியவற்றையும் பயன்படுத்துகின்றனர். 
[[படிமம்:Fishfinder.jpg|thumb|right|மீன் கண்டுபிப்பான் சொனார் ஒன்றின் மேல்தளக் காட்சி]]

ஐக்கிய இராச்சியத்து ரேமரைன், கனடா நாட்டு மார்போர்ட், வெஸ்மார், ஃபுருனோ, குருப் மற்றும் சிம்ராட் ஆகிய நிறுவனங்கள் வணிக ரீதியான ஆழ் கடல் மீன்பிடித் தொழிலுக்குத் தேவையான பல்வேறு வகைப்பட்ட சொனார்களையும் ஒலியியக் கருவிகளையும் தயாரிக்கின்றன. எடுத்துக் காட்டாக, வலை உணர்கருவிகள் நீருக்கடியில் பலவிதமான அளவீடுகளில் பயன்படுகின்றன. இவை ஒரு கலனின் தளத்தில் உள்ள பெறுநர் கருவிக்குத் தகவலைக் கடத்துகின்றன. ஒவ்வொரு உணர்கருவியும் அதன் குறிப்பான செயற்பாட்டிற்கு ஏற்றதாக ஒன்று அல்லது அதற்கு மேற்பட்ட ஆற்றல்மாற்றிகள் கொண்டுள்ளது. உணர்கருவிகளிலிருந்து கம்பியில்லா ஒலியிய தொலைப்பதிவியைப் பயன்ப்டுத்தி தரவுகள் கடத்தப்பட்டு, மேலோட்டில் பொருத்திய நீர்வழித் தொலைபேசியில் பெறப்படுகின்றன. ஒப்புமை சமிக்கைகள் குறியீடு அகற்றப்பட்டு ஒரு எண்ணியல் ஒலியியப் பெறுநர் கருவியால் தரவுகளாக மாற்றப்படுகின்றன. இது ஒரு இடைகழிக் கணினியில் பெறப்பட்டு வரைவியல் காட்சியாக உயர் பிரிதிறன் கொண்ட காட்சிப் பெட்டியில் பார்வைக்குக் கிடைக்கப் பெறுகிறது. 

அலை அளவீடு
வாகன இருப்பிடம்
மீன் வளம்
நீரடியில் பாதுகாப்பு